Diari Oficial de la Generalitat Valenciana


Sumari del DOGV 569, del 16-04-1987 (1987/808596)

ORDRE de 16 de març de 1987, de la Conselleria d'Economia i Hisenda, per la qual s'acorda l'afectació d'una finca situada al terme municipal de Montcada, en el polígon 5.
--------------------------------------------------------------------------------------------------------------------------------------------------------------------------

### Dades del document

Número de DOGV
:   569

Data del DOGV
:   16-04-1987

Secció del DOGV
:   ALTRES DISPOSICIONS

Número del document
:   1987/808596


Data del document
:   16-03-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 16 de març de 1987, de la Conselleria d'Economia i Hisenda, per la qual s'acorda l'afectació d'una finca situada al terme municipal de Montcada, polígon 5.  
L'Hble. Sr. Conseller d'Agricultura i Pesca ha sol·licitat que s'hi efecte una finca situada al terme municipal de Montcada, polígon 5, d'acord amb el que disposen els arts. 61 i 62 de la Llei 3/1986, de 24 d'octubre, de Patrimoni de la Generalitat Valenciana.   
L'esmentada finca serà destinada al desenvolupament de les competències pròpies de la Conselleria d'Agricultura i Pesca.   
En atenció d'aquests motius i d'acord amb les facultats que em són atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,   
ORDENE:   
Article 1r  
S'afecta a la Conselleria d'Agricultura i Pesca la finca següent:   
- Un tros que comprén onze fanecades i vint-i-cinc braces, equivalent a noranta-dues àrees, quaranta-cinc centiàrees, de les quals vuit fanecades i vint-i-cinc braces, o seixanta-set àrees cinquanta-dues centiàrees, radiquen en terme de Montcada i tres fanecades, o vint-i-quatre àrees noranta-tres centiàrees, en el de Bétera; però que en recent amidament ha resultat tenir setze fanecades, un quaranté i quaranta-quatre braces, equivalents a una hectàrea, trenta-sis àrees i vuitanta-cinc centiàrees, de terra campa, de les quals tretze fanecades un quaranté i quatre braces, o una hectàrea, onze àrees i noranta-dues centiàrees, radiquen en terme de Montcada, i tres fanecades o vint-i-quatre àrees noranta-tres centiàrees, en el de Bétera, terra campa, confronta: pel Nord amb terres de Enrique Piquer; pel Sud de Francisco Campas i Vicente Lluesma, avui Josefina Camps i Institut Nacional d' Investigacions Agràries (INIA); per l'Est, resta terreny d'on procedeix, avui Francisco Camps, carretera enmig; i per l'Oest, terra de Joaquín Lluesma. Aquest tros té dret a pus de carro per la parcel·la de Francisco Camps, avui de Josefina Camps, límit Oest d'aquesta i alhora és obligat a deixar aquest pus per l'indicat límit als trossos de Enrique Piquer i Ramón Pascual.   
Article 2n  
Aquesta finca serà destinada al desenvolupament de les competències pròpies de la Conselleria d'Agricultura, i Pesca.   
Article 3r  
L'esmentada finca queda integrada en el domini públic de la Generalitat Valenciana i correspon a la Conselleria d'Agricultura i Pesca d'exercir-hi les competències demanials, incloent-hi l'administració i conservació.   
Article 4t  
Que la Conselleria d'Agricultura i Pesca designe un representant perquè concórrega amb el representant nomenat pel Tresorer General, a l'acte d'afectació que tindrà lloc el dia 24 d'abril de 1987, en la Conselleria d'Economia i Hisenda.   
València, 16 de març de 1987.   
El Conseller d'Economia i Hisenda,  
ANTONI BIRLANGA I CASANOVA